দুষ্মন্ত চামিরা
পথিরা ভসন দুষ্মন্ত চামিরা (সিংহলি: දුශ්මන්ත චමීර; জন্ম: ১১ জানুয়ারি, ১৯৯২) রাগামা এলাকায় জন্মগ্রহণকারী শ্রীলঙ্কার পেশাদার ক্রিকেটার। ডানহাতি ফাস্ট বোলাররূপে শ্রীলঙ্কা ক্রিকেট দলের পক্ষে টেস্ট, ওডিআই এবং টুয়েন্টি২০ আন্তর্জাতিক খেলছেন। এছাড়াও ডানহাতে ব্যাটিংয়ে পারদর্শী তিনি। নেগোম্বু এলাকায় অবস্থিত মরিস স্টিলা কলেজের প্রাক্তন শিক্ষার্থী দুষ্মন্ত চামিরা ঘরোয়া ক্রিকেটে নন্দেস্ক্রিপ্টস ক্রিকেট ক্লাবে প্রতিনিধিত্ব করছেন।